ການ​ໂຈມ​ຕີ ​ທາງ​ອາ​ກາດ ໃສ່​ສູນ​ກັກ​ຂັງ ຜູ້​ຍົກ​ຍ້າຍ​ຖິ່ນ​ຖານ ສັງ​ຫານ 40 ຄົນ
ປະ​ມານ 200 ຄົນ ​ແມ່ນ​ຢູ່​ໃນ​ສູນ​ດັ່ງ​ກ່າວ ໃນ​ເມືອງ ຕາ​ຈູ​ຣາ ເຊິ່ງ​ຕັ້ງ​ຢູ່ນອກ​ ນະ​ຄອນຫຼວງ.
ຜູ້ຍົກຍ້າຍຖິ່ນຖານທີ່ສ່ວນໃຫຍ່ເປັນຄົນ ອາຟຣິກາ ຢ່າງໜ້ອຍ 40 ຄົນ ໄດ້ເສຍຊີວິດ ແລະ 80 ຄົນໄດ້ຮັບບາດເຈັບຈາກການໂຈມຕີທາງອາກາດໃສ່ສູນກັກຂັງຜູ້ຍົກຍ້າຍຖິ່ນ ຖານ ໃນກັບນະຄອນຫຼວງ ຕຣິໂປລີ ໃນຕອນແລງວັນອັງຄານວານນີ້, ອີງຕາມລາຍ ງານຂ່າວ ລັດຖະມົນຕີ່ຊ່ວຍວ່າການກະຊວງພາຍໃນ ລີເບຍ ໄດ້ກ່າວວ່າ ຈຳນວນຜູ້ເສຍຊີວິດ ສູງ ສຸດແມ່ນສູງຫຼາຍກວ່ານັ້ນ ແຕ່ວ່າການກູ້ໄພ ແລະ ການຄົ້ນຫາແມ່ນກຳລັງດຳເນີນຢູ່ ປະມານ 200 ຄົນແມ່ນຢູ່ໃນສູນດັ່ງກ່າວ ໃນເມືອງ ຕາຈູຣາ ເຊິ່ງຕັ້ງຢູ່ນອກນະຄອນຫຼວງ ການຕໍ່ສູ້ເພື່ອຄວບຄຸມນະຄອນຫຼວງ ຕຣິໂປລີ ລະຫວ່າງລັດຖະບານ ລີເບຍ ທີ່ຖືກຮັບຮູ້ ໂດຍສາກົນ ແລະ ກອງທັບແຫ່ງຊາດ ລີເບຍ ຫຼື LNA ຂອງລັດຖະບານຄູ່ແຂ່ງ ທີ່ນຳພາ ໂດຍນາຍພົນ ຄາລີຟາ ຮັຟຕາ ໄດ້ມີຄວາມຮຸນແຮງ ມາ ເປັນເວລາຫຼາຍເດືອນ ຢູ່ເຂດ ນອກຂອງນະຄອນຫຼວງ ຕຣິໂປລີ ພ້ອມກັບບໍ່ມີຄວາມກ້າວໜ້າຫຍັງຫຼາຍ ກອງທັບ LNA ໄດ້ປະຕິເສດຕໍ່ຄວາມຮັບຜິດຊອບ ສຳລັບການໂຈມຕີໃນວັນອັງຄານ ວານນີ້, ແລະ ໄດ້ຖິ້ມໂທດໃສ່ຜູ້ທີ່ພວກເຂົາເອີ້ນວ່າ ກຸ່ມທະຫານບ້ານທີ່ສະໜັບສະໜູນ ລັດຖະບານ